**Výzva** **na predloženie cenovej ponuky**(ďalej len „Výzva“)

zákazka s nízkou hodnotou podľa § 117 zákon č. 343/2015 Z. z. o verejnom obstarávaní a o zmene   
a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Názov: Odvoz a likvidácia odpadu a.s.

Sídlo: Ivanská cesta 22, 821 04 Bratislava

IČO: 00681300

Kontaktná osoba: Ing. Michaela Čukašová

E-mail: cukasova@olo.sk

Telefón: +421 911402431

1. **Všeobecná špecifikácia predmetu zákazky**

Názov: Monitoring kvality podzemnej vody

CPV: 71351000-3 - Geologické, geofyzikálne a iné vedecké prieskumné služby

Druh: Služby

Elektronická aukcia: nie

Predpokladaná hodnota zákazky v EUR bez DPH: **15 220,00**

1. **Špecifikácia predmetu zákazky**

Predmetom obstarávania je obstaranie projektu monitorovania kvality podzemnej vody a obstaranie monitorovania kvality podzemnej vody v priestoroch Spaľovne Bratislava (2020-2022). Spaľovňa odpadu sa nachádza vo Vlčie hrdlo 72. Cieľom monitoringu podzemných vôd prostredníctvom vzorkovania hydrogeologických vrtov RM-718, HVP-2, HVP-3 a HVP-4 a následne hydrochemických a mikrobiologických analýz (frekvencia 1x štvrťročne) sledovať kvalitu podzemných vôd: a) Sledovať vplyv prevádzky Spaľovne ako aj technologického čerpania podzemnej vody z vrtov RM-718 a HVP-4 na kvalitu podzemnej vody b) Indikácia prípadných únikov ropných látok v priestore z čerpacej stanice pohonných, c) Indikácia prípadných únikov chemikálií používaných v technologických procesoch d) Povinnosť monitorovať kvalitu podzemných vôd vo všetkých vyššie spomenutých vrtoch podzemných vôd v zmysle Integrovaného povolenie – Rozhodnutie č. 4419-19983/37/2017/Heg/720080103/Z12-SP (podmienky pre monitorovanie podzemných vôd, miesto, spôsob odberu vzoriek). Spaľovňa odpadu sa nachádza vo Vlčie hrdlo 72 na území patriace do okresu Bratislava II (kód okresu 102), Bratislava mestská časť Ružinov (IČZÚJ 529320), katastrálne územie Ružinov (IČÚTJ 805556). Skúmané územie je situované v chránenej vodohospodárskej oblasti Žitný ostrov ako aj ochrannom pásme hydraulickej ochrany podzemných vôd (HOPV) Slovnaft a.s.

1. **Doklady, ktoré je uchádzač povinný predložiť**

4.1**. Doklady**, prostredníctvom ktorých uchádzač preukazuje **splnenie podmienok účasti** záujemca predložiť vo forme naskenovaných originálnych dokladov alebo ich úradne osvedčených kópií (sken):

* 1. **Uchádzač musí spĺňať podmienku účasti týkajúcu sa osobného postavenia podľa:**
* § 32 ods. 1 písm. e) zákona o verejnom obstarávaní , t.j. Doklady o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. V prípade ak je uchádzač zapísaný v Zozname hospodárskych subjektov, tento doklad nepredkladá a túto informáciu uvedie vo svojej ponuke.
* § 32 ods. 1 písm. f) zákona o verejnom obstarávaní, t.j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia.
* čestné vyhlásenie uchádzača o tom, že bez výhrad súhlasí s podmienkami súťaže a že údaje v ponuke sú úplné a pravdivé.
  1. **Uchádzač musí spĺňať podmienku účasti týkajúcu sa Technickej a odbornej spôsobilosť:**
* Zodpovedný riešiteľ geologickej úlohy musí mať priznanú odbornú spôsobilosť na geologický prieskum životného prostredia. Uchádzač predloží preukaz o odbornej spôsobilosti na vykonávanie geologických prác vydaný podľa § 9 zákona č. 569/2007 Z. z. o geologických prácach, v znení neskorších predpisov.
* Uchádzač predloží certifikát systému manažérstva kvality vydaného nezávislou inštitúciou, ktorým sa potvrdzuje splnenie požiadaviek noriem na systém manažérstva kvality uchádzačom alebo rovnocenný dôkaz o opatreniach na zabezpečenie systému manažérstva kvality podľa požiadaviek na vystavenie príslušného certifikátu, resp. doklad o zabezpečení systému manažérstva kvality (ISO 9001); uchádzač predloží certifikát systému manažérstva kvality podľa EN ISO 9001 na geologické a/alebo technické (vrtné) práce, resp. iné dôkazy preukazujúce opatrenia na zabezpečenie kvality (ISO). Verejný obstarávateľ uzná ako rovnocenné osvedčenia vydané príslušnými orgánmi členských štátov EÚ za účelom preukázania opatrení použitých na zabezpečenie kvality. VO prijme aj iné dôkazy o rovnocenných opatreniach na zabezpečenie kvality, ktorými sa uchádzač preukáže v zmysle §35 Zákonu o verejnom obstarávaní a o zmene a doplnení niektorých zákonov.

Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. **Typ zmluvného vzťahu**

Uzavretie rámcovej dohody

1. **Trvanie zmluvného vzťahu**

1.1.2020 -31.12.2022

1. **Kritérium na vyhodnotenie ponúk**

7.1. Kritérium na vyhodnotenie ponúk bude Najnižšia cena. Zaokrúhlená na dve desatinné miesta.

7.2. Pod cenou sa rozumie celková cena za vykonanie predmetu zákazky v EUR bez DPH uvedená v prílohe č. 2 Návrh na plnenie kritéria.

7.3. Hodnotená cena bude bez DPH.

1. **Predkladanie ponúk**
2. Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/5390/summary>.
3. Predkladanie ponúk je umožnené registrovaným uchádzačom.
4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
5. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
6. **Lehota na predkladanie ponúk**

Lehota na predkladanie ponúk uplynie: 18.11.2019 do 12.00

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Vysvetľovanie výzvy**

10.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

* 1. Verejný obstarávateľ si vyhradzuje právo predĺžiť lehotu na predkladanie ponúk.

1. **Obsah ponuky**

11.1. Dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 4. tejto Výzvy.

11.2 Dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa týkajúcu sa Technickej a odbornej spôsobilosť podľa bodu 4. tejto Výzvy.

11.3. Kompletne vyplnený Návrh na plnenie kritérií (príloha č. 2 tejto Výzvy) podpísaný uchádzačom ( jeho štatutárnym zástupcom resp. ním splnomocnenou osobou ).

11.4. Splnomocnenie v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

1. **Vyhodnotenie ponúk:**

12.1 Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.

12.2 Verejný obstarávateľ má počas hodnotenia možnosť požiadať uchádzača o vysvetlenie predložených dokladov.

12.3 Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.

1. **Prílohy:**
   1. Príloha č. 1 Špecifikácia zákazky

13.2 Príloha č. 2 Návrh na plnenie kritérií

1. **Prijatie ponuky a uzavretie zmluvy**

14.1. Verejný obstarávateľ príjme ponuku uchádzača s najnižšou celkovou cenou v EUR bez DPH za poskytnutie predmetu zákazky avšak len ak ponuka uchádzača nepresiahne sumu stanovenú ako predpokladanú hodnotu zákazky.

14.2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.

14.3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

14.4. V prípade ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom zmluvu alebo objednávku vyhradzuje si verejný obstarávateľ právo osloviť na uzatvorenie zmluvy alebo objednávky uchádzača, ktorý sa umiestnil ako druhý v poradí.

1. **Jazyk ponuky**

15.1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

1. **Informácie o prípadných aktualizáciách týkajúcich sa zákazky**

16.1 Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky)

V Bratislava, dňa 05.11.2019.

.........................………………………............................

Ing. Michaela Čukašová, Investičný referent